**Srednja strukovna škola Velika Gorica**, Ulica kralja Stjepana Tomaševića 21, Velika Gorica, na temelju članka 107. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22) raspisuje

**NATJEČAJ ZA RADNO MJESTO**

1. Stručnjak za područje obnovljivih izvora energije i energetike u zgradarstvu, visoka stručna sprema u području strojarstva ili elektrotehnike – 1 izvršitelj, neodređeno, puno radno vrijeme, probni rad 6 mjeseci

2. Stručnjak iz područja obrade materijala odvajanjem čestica, visoka stručna sprema u području strojarstva ili elektrotehnike – 1 izvršitelj, neodređeno, puno radno vrijeme, probni rad 6 mjeseci

3. Stručnjak za materijale i toplinsku obradu, viša stručna sprema u području strojarstva ili elektrotehnike – 1 izvršitelj, neodređeno, puno radno vrijeme, probni rad 3 mjeseca

4. Stručnjak za robotiku i robotizirane sustave, visoka stručna sprema u području strojarstva ili elektrotehnike – 1 izvršitelj, neodređeno, puno radno vrijeme, probni rad 6 mjeseci

5. Stručnjak za proizvodnju podržanu računalom, visoka stručna sprema u području strojarstva ili elektrotehnike – 1 izvršitelj, neodređeno, puno radno vrijeme, probni rad 6 mjeseci

6. Stručnjak iz područja aditivne proizvodnje i dizajna, visoka stručna sprema u području strojarstva ili elektrotehnike – 1 izvršitelj, neodređeno, puno radno vrijeme, probni rad 6 mjeseci

7. Stručnjak iz područja mjeriteljstva i svojstva materijala, viša stručna sprema u području strojarstva ili elektrotehnike – 1 izvršitelj, neodređeno, puno radno vrijeme, probni rad 3 mjeseca

8. Stručnjak iz područja automatizacije, pneumatike i hidraulike, visoka stručna sprema u području strojarstva ili elektrotehnike – 1 izvršitelj, neodređeno, puno radno vrijeme, probni rad 6 mjeseci.

Kandidat mora ispunjavati uvjete prema Zakonu o odgoju i obrazovanju u osnovnoj i srednjoj školi (»Narodne novine» broj 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22).

**Idealni/a kandidat/kinja ispunjava sljedeće uvjete:**

- odgovarajuća stručna sprema tehničkog smjera – strojarstvo ili elektrotehnika i

 računarstvo,

- aktivno znanje engleskog jezika u govoru i pismu (prednost znanje drugih jezika),

- odlično poznavanje rada na računalu (MS Office paket, Outlook, Internet),

- visoka motiviranost i želja za učenjem i stjecanjem novih znanja i iskustava,

- pozitivnost, odgovornost, komunikativnost, timski rad i proaktivnost,

- analitičnost i sposobnost brzog identificiranja problema te usmjerenost na rješenja i rezultate,

- razvijene organizacijske sposobnosti i vještine planiranja,

- iskustvo u radu s CAD/CAM programskim paketima,

- radno iskustvo od najmanje jedne godine u struci,

- položen stručni ispit u roku 2 godine od dana potpisivanja Ugovora o radu,

- izvrsne komunikacijske i prezentacijske vještine,

- vozačka dozvola B kategorije.

**Područje rada i odgovornosti stručnjaka/-inje:**

- organiziranje i vođenje planiranih i programskih aktivnosti u okviru područja iz nadležnosti pojedinog radnog mjesta,

- aktivno sudjelovanje u inozemnim i tuzemnim usavršavanjima iz područja nadležnosti pojedinog radnog mjesta,

- sudjelovanje u planiranju, izradi i provedbi programa obrazovanja odraslih,

- sudjelovanje u planiranju, razvoju i izradi nastavnih materijala za nove obrazovne sadržaje / programe,

- sudjelovanje u pilotiranju / testiranju novih nastavnih programa i sadržaja u partnerskim školama,

- sudjelovanje u provedbi javnih nabava za opremu, strojeve i uređaja potrebnih za rad RCK,

- sudjelovanje u stavljanju opreme, strojeva i uređaja u rad te edukacijama vezanim uz isto,

- sudjelovanje u planiranju, razvoju i suradnji na projektima s gospodarskim subjektima,

- sudjelovanje u planiranju, prijavi i provedbi razvojnih projekata financiranih iz fondova EU i drugih izvora financiranja,

- sudjelovanje u planiranju, organizaciji i provedbi redovnih nastavnih planova i programa; školskog kurikuluma i GPP-a, strukovnih kurikuluma; redovnog nastavnog procesa i izrada programa rada RCK,

**Kandidatu/kinji nudimo:**

- raznovrstan i zanimljiv posao u struci u poticajnom i dinamičnom radnom okruženju,

- rad u mladom ambicioznom timu na EU i domaćim projektima,

- kontinuirano stjecanje novih znanja i iskustava uz motivirajuća primanja,

- osobni i profesionalni razvoj kroz različite oblike edukacije i usavršavanja,

- fleksibilnost u radu.

U prijavi na natječaj navode se osobni podaci podnositelja prijave (osobno ime, adresa stanovanja, kontakt podaci (broj telefona/mobitela, e-mail adresa)) redni broj i naziv radnog mjesta na koje se prijavljuje.

**Kandidat je uz vlastoručno potpisanu prijavu dužan priložiti:**

- životopis,

- motivacijsko pismo,

- dokaz o državljanstvu,

- potvrdu ili elektronski zapis Hrvatskog zavoda za mirovinsko osiguranje o stažu,

- dokaz o stupnju i vrsti stručne spreme (preslika diplome)

- dokaz da ne postoje zapreke za zasnivanje radnog odnosa prema članku 106. Zakona o odgoju i obrazovanju u osnovnoj i srednjoj školi, odnosno uvjerenje o neosuđivanosti da nije pod istragom i da se protiv osobe ne vodi kazneni postupak, ne starije od 30 dana.

Kandidati potrebne dokumente dostavljaju isključivo u neovjerenim preslikama, koje se neće vraćati. Nakon odabira kandidata, a prije potpisivanja ugovora o radu, odabrani kandidat će dostaviti izvornike dokumenata ili ovjerene preslike. Na natječaj se mogu javiti osobe oba spola.

Kandidati koji prema posebnim propisima ostvaruju pravo prednosti, dužni su u prijavi pozvati se na to pravo i priložiti propisane dokaze o statusu/pravu te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pod jednakim uvjetima pri zapošljavanju u skladu s člankom 102. stavcima 1. - 3. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19 i 84/21) uz prijavu na natječaj dužni su osim dokaza o ispunjavanju traženih uvjeta, dostaviti i dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su objavljeni na mrežnoj stranici Ministarstva:  <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se u prijavi pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN 84/21) uz prijavu na natječaj dužni su osim dokaza o ispunjavanju traženih uvjeta priložiti i dokaze propisane člankom 49. stavkom 1. Zakona o civilnim stradalnicima iz Domovinskog rata, a koji su objavljeni na mrežnoj stranici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se u prijavi pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN RH broj 157/13, 152/14, 39/18 i 32/20), uz prijavu na javni natječaj dužni su osim dokaza o ispunjavanju traženih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg se vidi na koji je način prestao radni odnos kod posljednjeg poslodavca (rješenje, ugovor, sporazum i sl.).

Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka (NN 42/18), svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Kandidatom prijavljenim na natječaj smatra se samo osoba koja podnese pravodobnu i potpunu prijavu te ispunjava uvjete iz natječaja.

Sukladno članku 6., 7. i 11. Pravilnika o načinu i postupku zapošljavanja u Srednjoj strukovnoj školi Velika Gorica, nakon isteka natječajnog roka za kandidate prijavljene na natječaj čije su prijave potpune, pravodobne te koje ispunjavaju formalne uvjete iz natječaja, bit će proveden selekcijski postupak. Povjerenstvo za vrednovanje kandidata provest će razgovor s kandidatima prijavljenim na natječaj sukladno odredbama Pravilnika o načinu i postupku zapošljavanja u Srednjoj strukovnoj školi Velika Gorica i Pravilnika o izmjenama i dopunama Pravilnika o načinu i postupku zapošljavanja u Srednjoj strukovnoj školi Velika Gorica:

<http://www.ss-strukovna-velikagorica.skole.hr/pravni_akt>

Obavijest prijavljenim kandidatima o terminu održavanja razgovora koji će se održati u prostoru Ureda ravnatelja Srednje strukovne škole Velika Gorica bit će objavljen na mrežnoj stranici Škole <http://www.ss-strukovna-velikagorica.skole.hr/> najmanje tri dana prije dana određenog za razgovor s kandidatima.

Za kandidata koji ne pristupi razgovoru smatrat će se da je odustao od prijave na natječaj.

**Mjesto rada**: Srednja strukovna škola Velika Gorica, po potrebi Srednja strukovna škola iz Samobora i Srednja škola Dugo Selo.

Prijave s potrebnom dokumentacijom treba dostaviti na adresu:

**Srednja strukovna škola Velika Gorica, Ul. kralja Stjepana Tomaševića 21, 10410 Velika Gorica s naznakom «prijava na natječaj»**

Rok za podnošenje prijava je 8 dana od dana objave natječaja.

Nepotpune i/ili nepravodobne prijave neće se razmatrati.

Natječaj se objavljuje na mrežnim stranicama i oglasnim pločama HZZ-a te mrežnim stranicama i oglasnoj ploči Škole. Datum objave natječaja je 04.12.2023. godine

O rezultatima natječaja svi kandidati će biti obaviješteni putem obavijesti na mrežnoj stranici škole.

KLASA: 112-01/23-01/1

URBROJ: 238-31-59-01-23-168

U Velikoj Gorici, 04.12.2023.

Ravnatelj:

 Miroslav Antolčić, dipl. ing.